**DĖL ROKIŠKIO RAJONO SAVIVALDYBĖS TARYBOS 2022 M. VASARIO 23 D. SPRENDIMO NR. TS-24 „DĖL ROKIŠKIO RAJONO SAVIVALDYBĖS 2022–2024 METŲ STRATEGINIO VEIKLOS PLANO PATVIRTINIMO“ DALINIO PAKEITIMO**

2022 m. kovo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos savivaldybių infrastruktūros plėtros įstatymo 4 straipsnio 2 dalies 5 punktu, Rokiškio rajono savivaldybės strateginio planavimo organizavimo tvarkos aprašo, patvirtinto Rokiškio rajono savivaldybės tarybos 2021 m. lapkričio 26 d. sprendimu Nr. TS-219 „Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ VI skyriumi ,Rokiškio rajono savivaldybės infrastruktūros plėtros rėmimo programos komisijos 2022 m. kovo 14 d. išvada Nr. 1, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2022 m. vasario 23 d. sprendimo Nr. TS-24 „Dėl Rokiškio rajono savivaldybės 2022**–**2024 metų strateginio veiklos plano patvirtinimo“ 1 punktu patvirtinto Rokiškio rajono savivaldybės 2022-2024 metų strategino veiklos plano priedus ir išdėstyti juos nauja redakcija (pridedama);

2. Patvirtinti Rokiškio rajono savivaldybės 2022 m. infrastruktūros plėtros priemonių planą (pridedama).

3. Skelbti šį sprendimą Teisės aktų registre ir Rokiškio rajono savivaldybės interneto svetainėje.

Sprendimas gali būti skundžiamas Regionų apygardos administraciniam teismui per vieną mėnesį nuo jo paskelbimo dienos Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2022 M. VASARIO 23 D. SPRENDIMO NR. TS-24 „DĖL ROKIŠKIO RAJONO SAVIVALDYBĖS 2022-2024 METŲ STRATEGINIO VEIKLOS PLANO PATVIRTINIMO“ DALINIO PAKEITIMO“ AIŠKINAMASIS RAŠTAS**

2022-03-09

Rokiškis

**Sprendimo projekto tikslai ir uždaviniai.**

Remiantis Rokiškio rajono savivaldybės tarybos 2022 m. vasario 23 d. sprendimu Nr. TS-25 ,,Dėl Rokiškio rajono savivaldybės biudžeto 2022 metams patvirtinimo” patvirtintu Rokiškio rajono savivaldybės biudžetu 2022 metams, pakeisti Rokiškio rajono savivaldybės 2022–2024 metų strateginį veiklos planą (toliau – SVP), patvirtintą Rokiškio rajono savivaldybės tarybos (toliau – Savivaldybės taryba) 2022 m. vasario 23 d. sprendimu Nr. TS-24 „Dėl Rokiškio rajono savivaldybės 2022–2024 metų strateginio veiklos plano patvirtinimo“, ir papildyti ir išdėstyti nauja redakcija Strateginio veiklos plano priedus.

**Teisinio reguliavimo nuostatos.**

1. Lietuvos Respublikos vietos savivaldos įstatymas;
2. Lietuvos Respublikos strateginio valdymo įstatymas;
3. Lietuvos Respublikos savivaldybių infrastruktūros plėtros įstatymas;
4. Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“;
5. Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2021 m. lapkričio 26 d. sprendimu Nr. TS-219 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“.

**Sprendimo projekto esmė.**

SVP, kuris patvirtintas Savivaldybės tarybos 2022 m. vasario 23 d. sprendimu Nr. TS-24 „Dėl Rokiškio rajono savivaldybės 2022-2024 metų strateginio veiklos plano patvirtinimo“, sudarytas 6 savivaldybės veiklos programų planuojamų maksimalių asignavimų 2022–2024 m. laikotarpiui pagrindu.

Rokiškio rajono savivaldybės tarybai 2022 m. vasario 23 d. sprendimu Nr. TS-24 patvirtinus Savivaldybės biudžetą 2022 metams, turi būti pakoreguoti SVP priedai, įrašant į juos savivaldybės 2022 metų biudžetu patvirtintus asignavimus (užpildant stulpelį „2022-ųjų m. patvirtinta taryboje).

2022-01-01 įsigaliojo LR savivaldybių infrastruktūros plėtros įstatymo pakeitimo įstatymas, kuriuo vadovaujantis prie tvirtinamo SVP atskirame priede turi būti išdėstomas savivaldybės infrastruktūros plėtros priemonių sąrašas. RRSA Architektūros ir paveldosaugos skyriaus vyriausiajai inžinierei R. Venslovienei parengus Rokiškio rajono savivaldybės infrastruktūros plėtros priemonių planą (toliau – Planas), jis 2022-03-10 buvo teikiamas tikrinti RRS infrastruktūros plėtros rėmimo programos komisijai. Patikrinus planą, pateikta išvada, kad parengtas RRS infrastruktūros plėtros priemonių planas atitinka galiojančius teritorijų planavimo dokumentų sprendinius ir patvirtintą RRS strateginį plėtros planą, todėl minėtas Planas kaip SVP priedas teikiamas tvirtinti Savivaldybės tarybai šiuo sprendimu.

Atsižvelgiant į LR strateginio valdymo įstatyme apibrėžtą vieną iš strateginio valdymos sistemos principų – lyčių lygybės ir nediskriminavimo bei į SVP situacijos analizės duomenis dėl itin nedidelės 65+ amžiaus grupės vyrų dalies bendroje šios amžiaus grupės Rokiškio rajono gyventojų struktūroje (66 proc. moterų, 34 proc. vyrų, 2021 m. III ketv. duomenimis) – SVP 4 programoje „Socialinės paramos ir sveikatos apsaugos paslaugų kokybės gerinimas” integruota nauja piemonė „Rokiškio rajono gyventojų skatinimas dalyvauti sveikatos prevencijos programose“, nustatytas priemonės įgyvendinimo vertinimo kriterijus „Sveikatos prevencijos programose dalyvavusių vyrų skaičius, asm. (planuojamas skaičiaus didėjimas po 3 proc kasmet). Rokiškio rajono visuomenės sveikatos biuras vykdys viešinimo kampaniją ir skatins Rokiškio rajono gyventojus (ypač vyrus) dalyvauti nemokamose sveikatos prevencinėse programose.

SVP 5 programoje „Rajono infrastruktūros objektų priežiūra, plėtra ir modernizavimas“ integruota nauja pažangos priemonė „Atsinaujinančių energijos išteklių diegimas BĮ "Rokiškio baseinas“ (dėl nutolusios saulės elektrinės).

Taigi, atsižvelgiant į tai, kas išdėstyta aukščiau, bei vadovaujantis Rokiškio rajono savivaldybės strateginio planavimo organizavimo tvarkos aprašo 53 punktu, keičiami: situacijos analizė, 1-6 programų 1 lentelės „Tikslų, uždavinių, priemonių asignavimų ir produkto vertinimo kriterijų suvestinė“, 2 lentelės ,,Lėšų poreikis (asignavimai) ir numatomi finansavimo šaltiniai“, 4 ir 5 programos aprašymai ir 3 lentelės bei bendros lentelės „2022**–**2024-ųjų m. programų asignavimų suvestinė“, „2022-2024-ųjų m. programų lėšų poreikis (asignavimai) ir numatomi finansavimo šaltiniai“ bei naujai tvirtinamas Rokiškio rajono savivaldybės infrastruktūros plėtros priemonių planas.

**Laukiami rezultatai.** Tinkamai ir laiku įgyvendintos teisės aktų, reglamentuojančių strateginio planavimo procesą savivaldybėje, nuostatos.

**Finansavimo šaltiniai ir lėšų poreikis**: Programų pakeitimai yra parengti remiantis 2022 m. vasario 23 d. Rokiškio rajono savivaldybės tarybos sprendimu Nr. TS-25 „Dėl Rokiškio rajono savivaldybės biudžeto 2022 metams patvirtinimo”.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus

vyriausioji specialistė Agnė Grizevičiūtė